Ѻба́че же, хотя́й кто̀ имѣ́ти пра́въ ра́зумъ, дѣ́ланія у́мнагѡ всегда̀ тре́буетъ, не дѣ́лаяй бо ума̀ ра́зумомъ, нижѐ тща́йся ѡ се́мъ, а́ще и є́сть єсте́ственный, илѝ ѿ внѣ́шнихъ любому́дрцєвъ учи́мый ра́зумъ, ничто́же по́льзуетъ: я́коже зла́то въ землѝ су́щее, недѣ́ланное же и непережже́нное въ ма́лой цѣнѣ̀ є́сть: илѝ я́коже дре́во не исчища́емо, не прицѣпля́емо, не пресажда́емо, ма́лъ и не сла́докъ пло́дъ прино́ситъ